Treoir 2010/75/AE ó Pharlaimint na hEorpa agus ón gComhairle an 24 Samhain 2010 maidir le hastaíochtaí tionsclaíocha (cosc agus rialú comhtháite ar thruailliú) agus Treoir 1999/31/CE ón gComhairle an 26 Aibreán 1999 maidir le líonadh talún le dramhaíl agus RIALACHÁN Ó PHARLAIMINT NA hEORPA AGUS ÓN gCOMHAIRLE maidir leis an tuairisciú ar shonraí comhshaoil ó shuiteálacha tionsclaíocha agus lena mbunaítear an Tairseach um Astaíochtaí Tionsclaíocha

DOICIMÉAD INMHEÁNACH OIBRE DE CHUID AN CHOIMISIÚIN ACHOIMRE FEIDHMIÚCHÁIN AR AN TUARASCÁIL AR AN MEASÚNÚ TIONCHAIR

ACHOIMRE FEIDHMIÚCHÁIN

Is é IED príomhionstraim an Aontais Eorpaigh chun truailliú a chosc agus a laghdú ó thart ar 52 000 suiteáil mhór thionsclaíoch agus feirm mhór beostoic san Eoraip. Feidhmíonn sé trí chóras ceadaithe ar a dtugtar ‘na teicnící is fearr atá ar fáil’ (BAT) a úsáid. Formhuiníonn na Ballstáit, lucht tionscail agus an tsochaí shibhialta IED as bheith an bealach comhthoiliúil is fearr chun astaíochtaí a laghdú, agus chun cothrom na hiomaíochta a áirithiú ar fud an Aontais. Leis an Rialachán maidir le PRTR Eorpach, éascaítear faireachán ar iarrachtaí chun truailliú a laghdú trí fheabhas a chur ar fhaisnéis atá ar fáil go poiblí faoi fheidhmíocht iarbhír suiteálacha.

Is as suiteálacha IED a thagann thart ar 20 % de thruailleáin an Aontais san aer agus san uisce, agus 40 % d’astaíochtaí gás ceaptha teasa (GCT). In ainneoin treochtaí laghdaitheacha, déantar fós dochar don tsláinte agus don chomhshaol ar fiú thart ar €277-433 billiún in aghaidh na bliana é (de réir figiúirí ó 2017).

Leis an tionscnamh sin, tugtar aghaidh ar chúig fhadhb:

·Cur chun feidhme atá easnamhach agus ar neamhréir le teorainneacha astaíochta maidir le truailleáin aeir agus uisce.

·Droch-ghlacadh na nuálaíochta de dheasca spleáchas BAT ar theicnící a oibríonn go maith cheana.

·Ní rannchuidítear mórán le héifeachtúlacht acmhainní, leis an nGeilleagar Ciorclach agus le húsáid ceimiceán nach bhfuil chomh tocsaineach céanna.

·Is teoranta an rannchuidiú le laghdú astaíochtaí GCT, agus baineann easpa comhleanúnachais leis an rannchuidiú sin.

·Raon feidhme earnála na reachtaíochta atá teoranta agus as dáta.

Tá sé d’aidhm ag an leis an athbhreithniú seo ar IED agus ar PRTR Eorpach creat níos réamhbhreathnaitheacha agus níos solúbtha a shocrú, lena tacófar leis an nuálaíocht, agus a bheidh oiriúnach claochluithe tionsclaíocha atá ar na bacáin a thionlacan.

Cuirtear pacáiste roghanna agus fo-roghanna tosaíochta beartais i láthair, lena dtugtar aghaidh ar gach fadhb:

·Éifeachtacht: Áiritheofar leo go n-éireofar le teorainnluachanna astaíochta acmhainneacht laghdaithe astaíochtaí BAT a bhaint amach go héifeachtach; áiritheofar tuilleadh aonchineálachta maidir le cur chun feidhme agus leis an leibhéal uaillmhéine ó Bhallstát go chéile; cuirfear feabhas ar chearta poiblí agus ar fhorfheidhmiú, agus tabharfar soiléiriú ar an reachtaíocht.

·Nuálaíocht: Beidh saoirse ag gníomhaithe atá chun cinn ar an slua triail a bhaint as teicnící núíosacha. Le Lárionad Nuálaíochta um Chlaochlú Tionsclaíoch agus um Astaíochtaí Tionsclaíocha (INCITE), déanfar teicneolaíochtaí nuálacha a ionchorprú i mbreithniú BAT; agus déanfaidh oibreoirí a bPlean Claochlaithe a chomhtháthú sna Córais Bainistíochta Comhshaoil.

·Úsáid acmhainní agus ceimiceáin: Cothófar leo Geilleagar Ciorclach earnáilsonrach, éifeachtúlacht acmhainní agus tocsaineacht laghdaithe trí Chórais Bainistíochta Comhshaoil atá sainordaitheach agus níos freagrúla.

·Dícharbónú: Cumhachtófar modhanna earnáilsonracha optamacha teicneolaíochta ‘ón mbun aníos’ chun dí-thruailliú agus dícharbónú a bhaint amach, le híosleibhéil cheangailteacha éifeachtúlachta fuinnimh. Le hathbhreithniú a dhéanfar in 2028 ar an gcaidreamh idir an Córas Trádála Astaíochtaí agus IED, beifear in ann sineirgí optamacha a bhaint amach ó 2030 amach. Le PRTR Eorpach, déanfar tuairisciú níos mionsonraithe ar astaíochtaí GCT.

·Raon feidhme earnálach: Is gá é sin a leathnú, go príomha i dtógáil beostoic agus gníomhaíochtaí eastóscacha áirithe.

Is mó i bhfad tairbhí foriomlána an tionscnaimh ná na costais. Cé nach rabhthas in ann gach tionchar a chainníochtú, is léir:

(I)gurb é €860–2 800 milliún in aghaidh na bliana an luach airgid a chuirtear na tairbhí sláinte a bheidh ann de bharr an phríomhbhirt atá sa Rogha Éifeachtachta, agus is é thart ar €210 milliún in aghaidh na bliana na costais ghnó CAPEX/OPEX a bhainfidh leis sin; agus

(II)de thoradh an chumhdaigh níos leithne ar fheirmeacha beostoic, laghdófar astaíochtaí meatáin agus amóinia, lena mbainfidh tairbhí sláinte ar fiú iad idir €5 450 milliún agus €9 240 milliún in aghaidh na bliana agus costais ghaolmhara chomhlíontachta sa raon €265-812 milliún in aghaidh na bliana.